Document ID: 32006D0803

KOMISIJAS LĒMUMS
(2006. gada 23. novembris),
ar ko groza Lēmumu 2005/381/EK, ar ko ievieš anketu, lai sniegtu ziņojumus par to, kā tiek piemērota Eiropas Parlamenta un Padomes Direktīva 2003/87/EK, ar kuru nosaka sistēmu siltumnīcas efektu izraisošu gāzu emisijas kvotu tirdzniecībai Kopienā un groza Padomes Direktīvu 96/61/EK
(izziņots ar dokumenta numuru K(2006) 5546)
(Dokuments attiecas uz EEZ)
(2006/803/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes Direktīvu 2003/87/EK (2003. gada 13. oktobris), ar kuru nosaka sistēmu siltumnīcas efektu izraisošu gāzu emisijas kvotu tirdzniecībai Kopienā un groza Padomes Direktīvu 96/61/EK (1) un jo īpaši tās 21. panta 1. punktu,
tā kā:
(1)
Komisijas Lēmuma 2005/381/EK (2) pielikumā paredzētā anketa jākoriģē, ņemot vērā dalībvalstu un Komisijas gūto pieredzi, sastādot gada pārskatus, kas bija jāiesniedz līdz 2005. gada 30. jūnijam, lietojot anketas un novērtējot atbildes uz anketā uzdotajiem jautājumiem.
(2)
Dalībvalstu atbildes liecināja par jomām, kas ir būtiskas Komisijas ziņojumam par Direktīvas 2003/87/EK piemērošanu, bet vēl nav iekļautas Lēmuma 2005/381/EK pielikuma anketā.
(3)
Dalībvalstu sniegto atbilžu novērtējums parādīja, ka uz dažiem jautājumiem netika saņemtas konsekventas atbildes, un tos ir nepieciešams paskaidrot sīkāk.
(4)
Pirmajā pilnajā monitoringa, ziņošanas un apstiprināšanas ciklā par oglekļa dioksīda emisijām no iekārtām, kas iekļautas emisiju tirdzniecības sistēmā, iegūtā pieredze radīja nepieciešamību pārskatīt attiecīgās anketas nodaļas.
(5)
Tādēļ attiecīgi jāgroza un skaidrības labad jāaizstāj Lēmuma 2005/381/EK pielikums.
(6)
Šajā Lēmumā noteiktie pasākumi ir saskaņā ar atzinumu, ko sniedza komiteja, kas izveidota saskaņā ar 6. pantu Padomes 1991. gada 23. decembra Direktīvā 91/692/EEK, ar ko standartizē un racionalizē ziņojumus par to, kā īsteno dažas direktīvas, kas attiecas uz vidi (3),
IR PIEŅĒMUSI ŠO LĒMUMU.
1. pants
Lēmuma 2005/381/EK pielikumu aizstāj ar šī lēmuma pielikumā iekļauto tekstu.
2. pants
Šis lēmums ir adresēts dalībvalstīm.
Briselē, 2006. gada 23. novembrī

Labels: 12
15
20